हादसे में सेवानिवृत्त फौजी की मौत
गोहाना| जींदरोड पर खंदराई मोड़ के पास शुक्रवार देर शाम बाइक सवार को अज्ञात वाहन ने टक्कर मार दी। बाइक पर सवार सेवानिवृत्त फौजी की मौत हो गई। सूचना के बाद पुलिस मौके पर पहुंची और शव को सामान्य अस्पताल में पहुंचाया। मृतक की पहचान सुरेश (50) निवासी आर्य नगर गोहाना के रूप में हुई। पुलिस ने शनिवार को सामान्य अस्पताल में शव का पोस्टमार्टम कराया और शव वारिसों को सौंप दिया। आर्य नगर निवासी सुरेश सेना से सेवानिवृत्त होने के बाद पशुओं की खरीद-फरोख्त का कार्य करता था। बताया गया है कि शुक्रवार को वह गामड़ी गांव में किसी व्यक्ति को भैंस दिलाने की बात कहकर घर से गया था।
hin_Deva hin_Deva